Пра стан законнасці і правапарадку ў раёне расказаў намеснік пракурора Генадзь Баршчэўскі. Ён звярнуў увагу на тое, што трэба больш сур’ёзна падыходзіць да прафілактыкі крадзяжоў, а самім грамадзянам не губляць пільнасці. Непакой выклікае вялікая колькасць сямейных скандалаў, якія часта прыводзяць да бойкі, а таксама ўжыванне наркатычных рэчываў моладдзю. Мясцовае самакіраванне павінна звярнуць на рашэнне гэтых праблем пільную ўвагу.